Pagturi

An pagturi sarong prosedimiento na hinahale an kublit sa putoy nin tawo. An pinakakomun na porma kan operasyon, an prepusyo na kublit inuunat sapaagi kan mga foreceps, dangan pwedeng ibugtak an aparato sa pagturi, na pakatapos kaiyan an prepusyo na an kublit hinahale. An Tropikal o lokal na itinudok na anesthesia sa pankagabsan ginagamit tanganing inaan an kolog asin pisyolohikang stress. Sa parate iyan bakong boluntaryo, na ginigibo bilang prebensyon sa salud, relihiyosong seremonya, o kaugalean sa kultura. Saro man iyan na opsyon para sa mga kaso nin phimosis, iba pang mga pathologies na dai rineresolberan an iba pang pagbulong, asin pabalikbalik na mga impeksyon sa pantog (UTIs). An prosedimiento contraindicated sa mga kaso nin sarong estruktura sa gentitalia na bakong normal o maluyang pankagabsan na salud.

An pagturi konektado sa hababang bilang nin mga impeksyon na ikinaoolakit sa paagi kan pagdodorog asin mga impeksyon nin mga pantog. Kabale digdi an pag - ina nin mga insidente nin papillomavirus  (HPV) na nagkakawsa nin kanser asin dakulang pag-ina kan transmisyon nin HIV sa tahaw kan heterosekswal na mga lalaki sa laog nin halangkaw na mga populasyon. Irinekomendar kan World Health Organization (WHO) asin kan UNAIDS an pagturi bilang kabtang nin kompletong programa kan HIV sa mga lugar na may halangkaw na bilang nin HIV. An WHO dai nagrerekomendar nin pagturi para sa HIV sa mga lalaking nakikidorog sa kapwa lalaki; Bakong malinaw an pagigin epektibo sa paggamit nin pagturi tanganing malikayan an HIV sa mauswag nang kinaban. An pagturi na Neonatal nagpapadikit man kan peligro nin bihirang kanser sa putoy. Mas halangkaw an bilang nin mga komplikasyon kun ginigibo an prosedimiento sa mga gurang. An pagrepaso kan 2010 nakakua nin mga pagturi sa medikal na mga parasustento tanganing magkaigwa nin tipikong komplikasyon na 1.5% para sa mga omboy asin 6% para sa mas matuang mga aki, na may nagkapirang kaso nin grabeng komplikasyon. An pagdugo, impeksyon, asin an paghale kun bakong sobra o kadikiton na kublit iyo an pinakakomun na mga komplikasyon. Meatal stenosis an pinakakomun na terminong komplikasyon. An mayor na medikal na mga organisasyon igwa nin dakol na laen - laen na punto de vista manongod sa bioetika, pagigin mahal na marhay sa presyo, asin sa prophylactic efficacy may koneksyon sa bakong boluntaryo na pagturi sa mga menor de edad. An World Health Organization (WHO), UNAIDS, asin an mga organisasyon medikal sa Amerika naninindogan na iyan may mga pakinabang sa salud na mas mahalaga kisa saradit na peligro, mantang an mga organisasyon sa medisina sa Europa sa pankagabsan naniniwala na sa mga sitwasyon na ini an medikal na mga pakinabang kaiyan bakong kontra sa peligro.  

An prophylactic na pagturi naggikan sa Inglaterra durante kan mga 1850, na enot na naestablisar bilang paagi na malikayan an mga impeksyon na ikinaoolakit paagi sa pagdodorog. Apwera sa paggamit sa pag-ataman sa salud, an pagturi dakula man an kabtang sa dakol na kultura asin relihiyon sa kinaban, asin parate man na ginigibo iyan. Laen - laen an kultural, etika, asin sosyal na mga punto - de - vista sa kaugalean na iyan. An pagturi kabilang sa pinakamahalagang mga togon sa Judaismo. An kampanyang etniko, kultural, asin relihiyosong paglamag parateng kaiba an mga pagbabawal sa kaugalean na iyan bilang paagi nin pwersang pag - ako, pagkakombertir, asin ethnocide. An pagturi nagkaigwa man nin dakulang papel sa Kristianong kasaysayan asin teolohiya. Minsan ngani an mayor na Kristianong mga denominasyon nagdadanay na neutral sa rutinang pagturi, iyan lakop na ginigibo sa dakol na komunidad na Kristiano. An mga lalaking tinuri sa presente kinakarkulong mga 38% kan populasyon nin mga lalaki sa kinaban. Kun ginigibo para sa relihiyosong mga katuyohan, iyan lakop na marhay sa tahaw nin mga Muslim asin Judio asin kan mga miembro kan mga Iglesya nin Koptiko, Etiopia, asin Eritrean Ortodokso. An pagturi sarong mahalagang marhay o establisadong ugale para sa mga miembro kan mga relihiyon na ini, siring man sa mga Samaritano asin Druze. Lakop man ini sa Australia, Canada, Aprika, parte kan Sur-subangan na Asya, Estados Unidos, South Korea, asin New Zealand. Medyo bihira ini huli sa mga rason na bakong relihiyoso sa Latin Amerika, mga parte kan Aprikang Habagatan, Europa, asin kadaklan kan Asya. An ginikanan nin pagturi dai aram na may kasyertohan; an pinakadaan na dokumento iyo hale sa suanoy na Egipto.

 Toltolan